[{"text_idx": "#000000", "text": "Nid oes cymorth ariannol uniongyrchol ar gael drwy\u2019r Cyngor Llyfrau ar gyfer hunangyhoeddi ond mae ffynnonellau eraill o gefnogaeth ar gyfer datblygu awduron."}, {"text_idx": "#000001", "text": "Dylai unrhyw awdur sy\u2019n dymuno cyhoeddi eu gwaith eu hunain wneud hynny drwy gysylltu gyda chyhoeddwr."}, {"text_idx": "#000003", "text": "Ffynhonnell defnyddiol arall am wybodaeth am y grantiau a\u2019r gwobrau gwahanol sydd ar gael i awduron yw\u2019r gymdeithas awduron."}, {"text_idx": "#000004", "text": "Mae gwybodaeth i\u2019w chael isod am sut gall y Cyngor Llyfrau gynorthwyo hunangyhoeddwyr o safbwynt dosbarthu."}, {"text_idx": "#000006", "text": "CLlC i gadw 55% o bris gwerthu pob copi ar delerau llawn gwerthu neu ddychwel.\nRhaid sicrhau bod ISBN, barcode a\u2019r pris wedi\u2019u hargraffu ar y llyfr.\nCopi sampl (a chyfeiriad e-bost) i\u2019w anfon i\u2019r Adran Gorfforaethol, Cyngor Llyfrau Cymru, Parc Menter Glanyrafon, Aberystwyth, Ceredigion SY23 3AQ.\nCaiff y copi sampl ei ystyried a\u2019i drafod (i weld a yw\u2019n cyrraedd gofynion ansawdd ai peidio), a bydd penderfyniad yn cael ei wneud naill ai i stocio\u2019r llyfr neu ei restru ar ein gwefan yn unig.\nPe byddem yn penderfynu stocio eich llyfr, byddwn yn anfon atoch, ac yn rhoi gwybod faint o stoc dechreuol y bydd angen i chi ei anfon atom i Aberystwyth."}, {"text_idx": "#000007", "text": "Os byddwn yn penderfynu peidio stocio eich llyfr, neu os nad ydych yn derbyn y telerau, byddem yn dal i allu rhestru\u2019r teitl am ddim ar ein gwefan . Byddai angen i ni gadw eich manylion er mwyn i gwsmeriaid allu ei brynu gennych chi yn uniongyrchol."}, {"text_idx": "#000008", "text": "Noder mai gweithredu fel dosbarthwyr yn unig y mae\u2019r Cyngor Llyfrau Cymru yma ac mai cyfrifoldeb yr awdur / cyhoeddwr yw hyrwyddo a marchnata\u2019r llyfr."}]